***Tiger King: Villi ja vaarallinen tiikeribisnes*** (eng. *Tiger King: Murder, Mayhem and Madness,* paremmin tunnettu lyhyemmin ***Tiger King***) on vuonna 2020 ensi-iltansa saanut yhdysvaltalainen true crime dokumenttisarja. Tositapahtumiin perustuva minisarja kertoo entisestä eläintarhan omistajasta, villieläinkouluttajasta ja rikollisesta Joe Exoticista. Dokumentissa seurataan isojen kissaeläinten keräilijöitä ja tarhojen omistajia, sekä villieläintarhojen ylläpidon kulisseissa tapahtuvia rikoksia, draamaa ja juonittelua.

Vastaanotto
-----------

Sarja keräsi maailmanlaajuisesti valtavasti huomiota ja se katsottiin yhdysvalloissa 34,3 miljoonaa kertaa ensimmäisen kymmenen päivän sisällä sen julkaisemisesta. Kohusarja nousi katsojaluvuillaan Netflixin kaikkien aikojen toiseksi suosituimmaksi sarjaksi. Tiger Kingin räjähdysmäiseen suosioon saattoi vaikuttaa sarjan julkaisu hetki maaliskuu 2020, jolloin suuri osa maailmasta oli koronaviruspandemian vuoksi karanteenissa ja sisätiloissa.  Sarja räjäytti sosiaalisen median, ja ohjelmasta tehtiin lukuisia meemejä.

Hittisarjaksi kutsuttu Tiger King sai suurimmaksi osaksi ylistystä ja positiivisen vastaanoton, mutta sarjan viimeinen spesiaali jakso kohtasi paljon kritiikkiä. Jaksossa Joel McHale haastattelee sarjassa esiintyneitä ihmisiä videoyhteyden välityksellä.

### Kritiikki

Useat eläinoikeusjärjestöt kritisoivat sarjan tekijöitä näkökulmasta, jossa isojen kissaeläinten kasvattaminen ja ylläpitäminen esitettiin yhtenä villieläinten suojelun muotona. Kritiikkiä herätti varsinkin Carole Baskinin omistaman Big Cat Rescuen esittäminen vastakohtana Joe Exoticin omistamalle G. W. Zoo'lle, ja täten eettisenä tapana suojella villipetoja. PETA suhtautui sarjaan muita eläinoikeusjärjestöjä myönteisemmin aiheen esiin nousemisen vuoksi, mutta moittivat sitä kuitenkin suurelta osin vakavien eläinten hyvinvointiin liittyvien kysymysten sivuuttamisesta, mukaan lukien pentukaupan brutaaliudesta.

Vuonna 2013 julkaistun Blackfish dokumentin tuottaja Manny Oteyza moitti Tiger Kingiä eläintarhojen ja eläinsuojelukeskuksien ongelmallisuuden jättämisestä saippuaoopperamaisen draaman varjoon. Blackfish dokumenttielokuva kuvasi SeaWorldin miekkavalaiden ylläpidon epäeettisyyttä ja elokuvan julkaisun myötä miekkavalasnäytösten suosio on romahtanut niin paljon, että näytöksistä ja miekkavalaiden hallussapidosta ollaan luopumassa vaiheittain. Tiger Kingin on sanottu voineen olla "*kissaeläinten Blackfish,*" ellei eläintenoikeudet olisi jääneet Joe Exoticin hahmon sekä kissaeläin alan glorifioinnin jalkoihin.

Dokumenttia on kritisoitu myös misogyniasta. Sarjassa mässäillään "tiikerikuningas" Joe Exotic kohdistamalla vihapuheella kilpailijaansa Carole Baskinia kohtaan. Exotic on käyttänyt paljon voimavarojaan Baskinin sabotointiin ja haukkumiseen, jolle sarja on antanut paljon ruutuaikaa. Sarjassa nähdään muun muassa kohtaus Joesta Carolea esittävän pumpattavan barbaran kanssa, jonka suuhun Joe työntää dildoa ja lopuksi ampuu nukkea päähän.

Jaksot
------

| Jakso | Jakson nimi | Jakson alkuperäinen nimi | Ohjaaja | Julkaisu päivämäärä | Kesto |
| --- | --- | --- | --- | --- | --- |
| 1 | "Joe, enemmän kuin perus jamppa" | "Not Your Average Joe" | Eric Goode & Rebecca Chaiklin | 20. maaliskuuta 2020 | 48:53 |
| 2 | "Henkilökultti" | "Cult of Personality" | Eric Goode & Rebecca Chaiklin | 20. maaliskuuta 2020 | 47:22 |
| 3 | "Salaisuus" | "The Secret" | Eric Goode & Rebecca Chaiklin | 20. maaliskuuta 2020 | 46:55 |
| 4 | "Leikkiä tulella" | "Playing with Fire" | Eric Goode & Rebecca Chaiklin | 20. maaliskuuta 2020 | 45:51 |
| 5 | "Tehdään Amerikasta jälleen eksoottinen" | "Make America Exotic Again" | Eric Goode & Rebecca Chaiklin | 20. maaliskuuta 2020 | 43:41 |
| 6 | "Jalo tehtävä" | "The Noble Thing to Do" | Eric Goode & Rebecca Chaiklin | 20. maaliskuuta 2020 | 44:27 |
| 7 | "Syrjäytetty" | "Dethroned" | Eric Goode & Rebecca Chaiklin | 20. maaliskuuta 2020 | 41:34 |
| 8 | "Tiger King ja minä" | "The Tiger King and I" | Eric Goode & Rebecca Chaiklin | 12. huhtikuuta 2020 | 40:16 |

Lähteet
-------

1. ↑  Televisio | Netflixin uusi dokumenttisarja on sekopäinen jättihitti, josta puhutaan kaikkialla – Ohjelman suosiota on helppo ymmärtää *Helsingin Sanomat*.  3.4.2020. Viitattu 22.5.2021.
2. ↑  Jarkko Fräntilä: Netflixin sensaatiosarja on kerännyt uskomattomat katsojaluvut – vain yksi sarja vuosien aikana kerännyt enemmän silmäpareja *Tilt*. Viitattu 22.5.2021.
3. ↑  COVID-19 and 'The Tiger King' | WARC *origin.warc.com*.  Arkistoitu 17.4.2021. Viitattu 22.5.2021. (englanniksi)
4. ↑  Netflixin Tiger King -uutuussarja sai somen sekaisin – katso kootut reaktiot *www.iltalehti.fi*. Viitattu 22.5.2021.
5. ↑  ShareablyNow: 55 hilarious 'Tiger King' memes we all need right now *Shareably*.  2.4.2020. Viitattu 22.5.2021. (englanniksi)
6. ↑  Sam Adams: The Tiger King and I Almost Offers a Corrective to the Hit Series *Slate Magazine*.  13.4.2020. Viitattu 22.5.2021. (englanniksi)
7. ↑  Noel Murray: Netflix’s Tiger King aftershow undermines the series’ credibility *Polygon*.  13.4.2020. Viitattu 22.5.2021. (englanniksi)
8. ↑  Key facts that 'Tiger King' missed about captive tigers *Animals*.  1.4.2020. Viitattu 22.5.2021. (englanniksi)
9. ↑  PETA Responds to 'Tiger King' Netflix Series, Joe Exotic *PETA*.  24.3.2020. Viitattu 22.5.2021. (englanniksi)
10. ↑  Rachel Nuwer: Why ‘Tiger King’ Is Not ‘Blackfish’ for Big Cats *The New York Times*.  9.4.2020. Viitattu 22.5.2021. (englanniksi)
11. ↑  Bloomberg - Are you a robot? *www.bloomberg.com*. Viitattu 22.5.2021.
12. ↑  Opinion: Nobody is talking about the misogyny of Tiger King so I will *The Independent*.  31.3.2020. Viitattu 22.5.2021. (englanniksi)